DS «Rosendal»

DS «Rosendal» var i perioden 1909–1952 en lokalruteskip tilhørende Hardanger Sunnhordlandske Dampskipsselskap. Det meste av perioden gikk det i rederiets lengre rute  Bergen – Ytre Hardanger – Sunnhordland.

 DS «Rosendal» 
 September 1909: Levert fra Laxevaag Maskin & Jernskibsbyggeri, Bergen (byggenr.95) som lokalruteskip «Rosendal» til Hardanger Søndhordlandske Dampskibsselskab, Bergen. Kjenningsmål: 140,8’ x 23,6’ x 10,7’  Brt:357. Maskin: Triple Expansion dampmaskin 80nhk. Skipet kost kr.190 000. Flere navn ble vurdert, -blant dem «Halsnø», før man landet på «Rosendal». Dette var også rederiets første skip med hvitmalt overbygg. Før dette hadde rederiets skip tidstypisk, brunmalte overbygg. Dette var praktisk på kullfyrte dampskip, men ga et noe dystert og mørkt inntrykk. «Rosendal» gav et langt lysere og mer elegant inntrykk. Etter dette ble alle HSDs fartøy malt om.
 30. september 1909: satt inn i ruten Bergen-Ytre Hardanger-Sunnhordland hvor den avløste innleide «Ofoten».
 1929: ombygd og modernisert. Ominnredet 2.plass salong og ombygd losseutstyr.
 Oktober 1930: Eierselskapet oppdaterte navnet til Hardanger Sunnhordlandske Dampskipsselskap, Bergen.
 1940–1945: Gikk i rutefart hele krigen, -mye i ruten Bergen – Stavanger – Hardanger – Bergen.
 Februar 1942: Kolliderte med HSDs lokalruteskip «Aalvik» nær Granvin. «Aalvik» fikk skade i skrog og dekk.
 Vinter 1943: «Rosendal» var på vei over Slettå ved Haugesund i tung sjø da en brottsjø slo over bakken og fylte brønnen foran broen med vann. «Rosendal» fikk slagside, og man måtte kaste dekkslasten over bord før skipet rettet seg opp og man fikk lenset brønnen.
 194x: kolliderte med kystruteskipet «Bergen» på Stavanger havn.
 Juli 1945: Dokket i Dekkedokken i Bergen for istandsetting etter krigen.
 September 1952: Solgt til Van Heugen Freres, Brugge, Belgia for gbp.7000 for opphugging.
 19. september 1952: Avgikk Bergen.
 22. september 1952: ankom Brugge.

 Se også 
 Andre skip med navn «Rosendal».

 Kilder 
 www.skipet.no / Per Alsaker
 «Fjordabåten»  Dag Bakka jr.  1994 
 «Over Fjord og Fjell, HSD 1880–1980»  Bård Kolltveit  1980
 «Bergenske Fjordabåter»  Dag Bakka jr. for Bergens Tidende  1974
 Norsk Skipsfartshistorisk Selskaps blad «Skipet».
 Trygve Eriksen jr. arkiv

Kategori:Sjøfart i Vestland
Kategori:Bergen havn
Kategori:Haugesund havn
Kategori:Stavanger havn
Kategori:Hjemmeflåten
Kategori:Norske dampskip
Kategori:HSD-skip
Kategori:Skip fra 1909
Kategori:Laxevaag Maskin & Jernskipsbyggeri
Kategori:Artikler i sjøfart-prosjektet